Ftehim interistituzzjonali

tas-6 ta' Mejju 1999

bejn il-Parlament Ewropew, il-Kunsill u l-Kummissjoni dwar dixxiplina fuq l-estimi u t-titjib tal-proċedura dwar l-estimi

(1999/K 172/01)

1. L-għan ta' dan il-Ftehim konkluż bejn il-Parlament Ewropew, il-Kunsill u l-Kummissjoni, hawn iżjed 'il quddiem imsejħa "l-istituzzjonijiet", hu biex jimplimenta dixxiplina fuq l-estimi u biex itejjeb t-tħaddim tal-proċedura annwali dwar l-estimi u l-koperazzjoni bejn l-istituzzjonijiet fuq ħwejjeġ dwar l-estimi.

2. Id-dixxiplina fuq l-estimi taħt dan il-Ftehim tkopri l-infiq kollu. Torbot l-istituzzjonijiet kollha interessati fl-implimentazzjoni tagħha sakemm jibqa' jseħħ il-Ftehim.

3. Dan il-Ftehim ma jibdilx is-setgħat rispettivi dwar l-estimi tad-diversi istituzzjonijiet, kif stabbiliti fit-Trattati.

4. Kull emenda għal dan il-Ftehim teħtieġ il-kunsens ta' l-istituzzjonijiet kollha li huma parti fih. Tibdiliet għall-perspettiva finanzjarja għandhom isiru skond il-proċeduri stipulati għal dan il-għan f'dan il-Ftehim.

5. Dan il-Ftehim hu f'żewġ taqsimiet:

- fit-Taqsima I hemm tifsira u disposizzjonijiet ta' implimentazzjoni għall-perspettiva finanzjarja mill-2000 sa l-2006 u tapplika tul dik il-perspettiva finanzjarja,

- it-Taqsima II għandha x'taqsam mat-titjib tal-kollaborazzjoni interistituzzjonali waqt il-proċedura ta' l-estimi.

6. Il-Kummissjoni, kull meta jidhrilha li jkun neċessarju u f'kull każ fl-istess ħin li tiġi preżentata perspettiva finanzjarja ġdida b'mod konformi mal-paragrafu 26, għandha tippreżenta rapport dwar l-applikazzjoni ta' dan il-Ftehim, flimkien ma' l-emendi proposti fejn dan ikun meħtieġ.

7. Dan il-Ftehim jibda' jseħħ fl-1 ta' Jannar 2000. Jissostitwixxi b'effett mill-istess data:

- id-Dikjarazzjoni Konġunta tal-Parlament Ewropew, il-Kunsill u l-Kummissjoni tat-30 ta' Ġunju 1982 dwar miżuri diversi biex tittejjeb il-proċedura ta' l-estimi [1],

- il-Ftehim Interistituzzjonali tad-29 ta' Ottubru 1993 bejn il-Parlament Ewropew, il-Kunsill u l-Kummissjoni dwar id-dixxiplina fuq l-estimi u t-titjib tal-proċedura ta' l-estimi [2],

- id-Dikjarazzjoni tal-Parlament Ewropew, il-Kunsill u l-Kummissjoni tas-6 ta' Marzu 1995 dwar l-inkorporazzjoni ta' disposizzjonijiet finanzjarji f'atti leġiżlattivi [3],

- id-Dikjarazzjoni Konġunta tat-12 ta' Diċembru 1996 dwar il-ftehim fuq it-titjib ta' l-informazzjoni lill-awtorità dwar l-estimi fis-settur tas-sajd [4],

- il-Ftehim Interistituzzjonali bejn il-Parlament Ewropew, il-Kunsill u l-Kummissjoni Ewropea tas-16 ta' Lulju 1997 dwar disposizzjonijiet li jirrigwardaw il-finanzjament tal-politika barranija u tas-sigurtà komuni [5],

- il-Ftehim Interistituzzjonali tat-13 ta' Ottubru 1998 bejn il-Parlament Ewropew, il-Kunsill u l-Kummissjoni dwar il-bażijiet legali u l-implimentazzjoni ta' l-estimi [6].

TAQSIMA I – PERSPETTIVA FINANZJARJA MILL-2000 SA L-2006:TIFSIR U DISPOSIZZJONIJIET TA' IMPLIMENTAZZJONI

A. Kontenut u skop tal-perspettiva finanzjarja

8. Il-perspettiva finanzjarja mill-2000 sa l-2006, stabbilita fl-Anness I, hi parti integrali minn dan il-Ftehim. Tikkostitwixxi qafas ta' referenza għad-dixxiplina fuq l-estimi interistituzzjonali. Il-kontenut tagħha hu konsistenti mal-konklużjonijiet tal-Kunsill Ewropew ta' Berlin ta' l-24 u l-25 ta' Marzu 1999.

9. Il-perspettiva finanzjarja hi intenzjonata biex tiżgura li, f'perjodu medju, l-infiq ta' l-Unjoni Ewropea, mqassam skond kategoriji wisgħin, jiżviluppa b'mod ordinat u fil-limiti tar-riżorsi tiegħu stess.

10. Il-perspettiva finanzjarja mill-2000 sa l-2006 tistabbilixxi, għal kull waħda mis-snin u għal kull intestatura jew subintestatura, ammonti ta' nfiq skond l-approprjazzjonijiet għar-rabtiet. It-totali ta' l-ammonti kollha ta' l-infiq huma murija ukoll f'termini ta' approprjazzjonijiet għal rabtiet u approprjazzjonijiet għal ħlasijiet. Huma identifikati ukoll l-approprjazzjonijiet għall-ħlasijiet li tħallew għat-tkabbir u li għandhom jintużaw skond it-tieni subparagrafu tal-paragrafu 25.

Dawn l-ammonti kollha huma espressi fi prezzijiet ta' l-1999, ħlief ir-riserva monetarja, fejn l-ammonti huma espressi fi prezzijiet kurrenti.

Il-perspettiva finanzjarja ma tqisx partiti ta' l-estimi li huma ffinanzjati minn dħul sinjalat fit-tifsira ta' l-Artikolu 4 tar-Regolament Finanzjarju tal-21 ta' Diċembru 1977 applikabbli għall-estimi ġenerali tal-Komunitajiet Ewropej [7], minn hawn 'il quddiem imsejjaħ "ir-Regolament Finanzjarju".

Partiti speċifiċi ta' nfiq jistgħu jiġu ffinanzjati biss sal-limitu stabbilit għal dan il-għan u bla ħsara għat-tieni subparagrafu tal-paragrafu 11.

Informazzjoni relatata ma' operazzjonijiet li mhumiex inklużi fl-estimi ġenerali tal-Komunitajiet Ewropej u l-iżvilupp prevedibbli fil-kategoriji diversi tar-riżorsi ta' l-istess Komunità huma elenkati, bħala indikazzjoni, f'tabelli separati. Din l-informazzjoni hi aġġornata kull sena meta jsir l-aġġustament tekniku għall-perspettiva finanzjarja.

Il-linja ta' gwida agrikola tibqa' l-istess. Għandha tiġi eżaminata mill-ġdid fuq il-bażi ta' rapport li l-Kummissjoni għandha tippreżenta lill-Kunsill qabel it-tkabbir ta' l-Unjoni Ewropea li jmiss biex isir kull aġġustament li jkun meqjus li hu meħtieġ.

11. L-istituzzjonijiet jirrikonoxxu li kull wieħed mill-ammonti assoluti murija fil-perspettiva finanzjarja mill-2000 sa l-2006 jirrappreżenta limitu annwali fuq l-infiq taħt l-estimi ġenerali tal-Komunitajiet Ewropej. Bla ħsara għal kull bidla f'dawn il-limiti skond id-disposizzjonijiet ta' dan il-Ftehim, jintrabtu li jużaw is-setgħat rispettivi tagħhom b'dak il-mod li josservaw mal-limiti diversi ta' nfiq annwali waqt kull proċedura dwar l-estimi u meta jkunu qed jimplimentaw l-estimi tas-sena konċernata.

Madankollu, il-limiti taħt l-intestatura 7 tal-perspettiva finanzjarja (għajnuna ta' qabel l-adeżjoni) huma indikattivi skond in-natura tagħhom stess u ż-żewġ fergħat ta' l-awtorità fuq l-estimi jistgħu flimkien diddeċiedu li jibdlu t-tqassim waqt il-proċedura ta' l-estimi.

12. Iż-żewġ fergħat ta' l-awtorità fuq l-estimi jaqblu li jaċċettaw, sakemm tibqa' fis-seħħ il-perspettiva finanzjarja mill-2000 sa l-2006, ir-rati massimi ta' żieda għal infiq mhux obbligatorju li joħroġ mill-estimi stabbiliti fi ħdan il-limiti ffissati mill-perspettiva finanzjarja.

Ħlief fl-intestatura 2 tal-perspettiva finanzjarja (operazzjoni strutturali), għall-għanijiet ta' ġestjoni finanzjarja tajba, l-istituzzjonijiet għandhom jiżguraw kemm ikun possibli waqt il-proċedura ta' l-estimi u fil-ħin ta' l-adozzjoni ta' l-estimi li jitħallew marġini suffiċjenti disponibbli taħt il-limiti għall-intestaturi diversi.

Fi ħdan ir-rati massimi ta' żieda għal infiq mhux obbligatorju speċifikati fl-ewwel subparagrafu, il-Parlament Ewropew u l-Kunsill jintrabtu li jirrispettaw l-allokazzjonijiet ta' approprjazzjonijiet marbutin previsti fil-perspettiva finanzjarja għal operazzjonijiet strutturali.

13. L-ebda att adottat taħt il-proċedura ta' kodeċiżjoni mill-Parlament Ewropew u mill-Kunsill u lanqas ebda att adottat mill-Kunsill li jinvolvi eċċess fuq l-approprjazzjonijiet disponibbli fl-estimi jew l-allokazzjonijiet disponibbli fil-perspettiva finanzjarja skond il-paragrafu 11 ma jistgħu jiġu implimentati f'termini finanzjarji sakemm l-estimi ma jkunux ġew emendati u, jekk ikun neċessarju, il-perspettiva finanzjarja ma tkunx ġiet riveduta kif jixraq skond il-proċedura rilevanti għal kull wieħed minn dawn il-każijiet.

14. Għal kull waħda mis-snin koperti mill-perspettiva finanzjarja, l-approprjazzjonijiet totali għal ħlasijiet meħtieġa, wara li jsir l-aġġustament annwali u wara li jitqiesu aġġustamenti oħra jew reviżjonijiet, ma għandhomx ikunu hekk li jipproduċu rata ta' sejħiet lura għar-riżorsi tagħhom stess li teċċedi l-limitu fis-seħħ għal dawn ir-riżorsi.

Jekk ikun hemm bżonn, iż-żewġ fergħat ta' l-awtorità fuq l-estimit għandhom jiddeċiedu, waqt li jaġixxu fuq proposta tal-Kummissjoni u skond ir-regoli dwar il-votazzjoni stabbiliti fil-ħames subparagarfu ta' l-Artikolu 272(9) tat-Trattat li jistabbilixxi l-Komunità Ewropea (minn hawn 'il quddiem imsejjaħ "it-Trattat KE"), li jirriduċu l-limiti stabbiliti fil-perspettiva finanzjarja sabiex jiġi żgurat li jiġi osservat l-limitu tar-riżorsi tagħhom stess.

B. Aġġustamenti annwali tal-perspettiva finanzjarja

Aġġustamenti tekniċi

15. Kull sena l-Kummissjoni, waqt li taġixxi bil-quddiem tal-proċedura ta' l-estimi għas-sena n + 1, għandha tiddeċiedi dwar l-linja ta' gwida agrikola u tagħmel l-aġġustamenti tekniċi li ġejjin lill-perspettiva finanzjarja skond il-movimenti fil-prodott gross nazzjonali (GNP) u l-prezzijiet:

(a) valutazzjoni mill-ġdid, skond il-prezzijiet tas-sena n + 1, tal-limiti u tal-figuri globali għall-approprjazzjonijiet għal rabtiet u l-approprjazzjonijiet għal ħlasijiet, bl-eċċezzjoni tar-riżerva monetarja;

(b) kalkolu tal-marġni disponibbli taħt il-limitu ta' riżorsi tagħhom stess.

Il-Kummissjoni għandha tagħmel dawn l-aġġustamenti tekniċI fuq il-bażi tad-data ekonomika u tbassir l-aktar reċenti li jkunu disponibbli. Madankollu, l-aġġustament tekniku għal-limitu ta' l-intestatura 1 tal-perspettiva finanzjarja (agrikultura) għandha tkun ibbażata fuq riduzzjoni ta' 2 % kull sena. L-aġġustament tekniku tal-limitu għas-subintestatura "Fondi Strutturali" ikun ibbażat fuq ir-riduzzjoni totali stipulata fir-regolamenti dwar Fondi Strutturali biex tiġi determinata l-programmazzjoni ta' l-operazzjonijiet korrispondenti. Il-bażi ta' l-indiċi li magħha għandhom jintrabtu l-allokazzjonijiet għall-2004 sa l-2006 għandha tiġi riveduta permezz ta' aġġustament tekniku, jekk ikun meħtieġ, mill-Kummissjoni qabel il-31 ta' Diċembru 2003 fuq il-bażi ta' l-informazzjoni l-aktar reċenti disponibbli. Ma jista' jkun hemm l-ebda aġġustament wara l-fatt ta' l-allokazzjonijiet għal snin ta' qabel.

Ir-riżultati ta' dawn l-aġġustamenti u t-tbassir ekonomiku fondamentali għandhom jiġu komunikati liż-żewġ fergħat ta' l-awtorità fuq l-estimi.

Ma jista' jsir l-ebda aġġustament tekniku ieħor dwar is-sena in kwistjoni, la matul is-sena u lanqas bħala koorezzjonijiet wara l-fatt fi snin sussegwenti.

Aġġustamenti konnessi ma' l-implimentazzjoni

16. Meta tinnotifika liż-żewġ fergħat ta' l-awtorità fuq l-estimi dwar l-aġġustamenti tekniċi għall-perspettiva finanzjarja, l-Kummissjoni għamdha tippreżenta kull proposta għal aġġustamenti lill-approprjazzjonijiet totali li hi tqis li jkunu meħtieġa, fid-dawl ta' l-implimentazzjoni, biex tiżgura progress ordinat rigward l-approprjazzjonijiet għar-rabtiet.

17. Għall-eżerċizzju dwar l-aġġustament fl-2001 u f'każ ta' dewmien fl-adozzjoni ta' programmi għal operazzjonijiet strutturali, ż-żewġ fergħat ta' l-awtorità fuq l-estimi jintrabtu li jawtorizzaw, fuq proposta mill-Kummissjoni, it-trasferiment għal snin sussegwenti, f'eċċess tal-limiti korrispondenti dwar l-infiq, ta' l-allokazzjonijiet mhux użati fl-2000.

18. Il-Parlament Ewropew u l-Kunsill għandhom jieħdu deċiżjonijiet dwar dawn il-proposti qabel l-1 ta' Mejju tas-sena n, skond ir-regoli dwar il-votazzjoni stabbiliti fil-ħames subparagrafu ta' l-Artikolu 272(9) tat-Trattat KE.

Ċ. Reviżjoni tal-perspettiva finanzjarja

19. B'żieda għall-aġġustamenti tekniċi regolari u l-aġġustamenti konformi mal-kondizzjonijiet ta' implimentazzjoni, l-perspettiva finanzjarja tista' tiġi riveduta b'mod konformi mar-riżorsi tagħhom stess, fuq proposta mill-Kummissjoni, f'każ ta' ċirkostanzi mhux preveduti.

20. Bħala regola ġenerali, kull proposta bħal din għal reviżjoni għandha tiġi ppreżentata u adottata qabel il-bidu tal-proċedura dwar l-estimi għas-sena jew l-ewwel sena tas-snin konċernati.

Kull deċiżjoni biex tiġi riveduta l-perspettiva finanzjarja bi perċentwali sa 0,03 % tal-GNP Komunitarju fi ħdan il-marġni għall-infiq mhux prevedut għandha tittieħed miż-żewġ fergħat ta' l-awtorità fuq l-estimi flimkien, li jaġixxu skond ir-regoli tal-votazzjoni stabbiliti fil-ħames subparagrafu ta' l-Artikolu 272(9) tat-Trattat KE.

Kull revużjoni tal-perspettiva finanzjarja bi perċentwali ogħla minn 0,03 % tal-GNP Komunitarju fi ħdan il-marġni għall-infiq mhux prevedut għandha tittieħed miż-żewġ fergħat ta' l-awtorità fuq l-estimi flimkien, bil-Kunsill jaġixxi unanimament.

21. Ħlief għall-infiq taħt l-intestatura 2, l-istituzzjonijiet għandhom jeżaminaw l-iskop ta' l-allokazzjoni mill-ġdid ta' nfiq bejn il-programmi koperti bl-intestatura konċernata fir-reviżjoni, b'attenzjoni partikolari għal kull nuqqas ta' utilizzazzjoni sħiħa prevedut ta' approprjazzjonijiet. L-għan għandu jkun li ammont sinifikattiv, f'termini assoluti u bħala perċentwali ta' nfiq ġdid ippjanat, għandu jkun fi ħdan il-limitu eżistenti għall-intestatura.

L-istituzzjonijiet għandhom ukoll jeżaminaw l-iskop li jpaċu t-tkabbir ta' limitu għal intestatura waħda billi jnaqqsu l-limitu għal oħra.

L-ammonti disponibbli taħt l-intestaturi 1 sa 6 tal-perspettiva finanzjarja ma jistgħux f'ebda ħin jintużaw għall-intestatura 7 tal-perspettiva finanzjarja (għajnuna qabel l-adeżjoni) u, bil-maqlub, l-infiq riżervat għall-għajnuna qabel l-adeżjoni ma jistax juntuża għall-intestaturi 1 sa 6.

L-ammonti disponibbli għall-adeżjoni jistgħu jintużaw biss biex jkopru l-infiq li joħroġ bħala konsegwenza diretta tat-tkabbir, u ma jistgħux jkopru nfiq mhux prevedut li joħroġ mill-intestaturi 1 sa 7 tal-perspettiva finanzjarja. Bil-maqlub, nfiq sinjalat għall-intestaturi 1 sa 7 ma jistax jintuża biex jissupplimenta n-nefqa ta' adeżjonijiet ġodda.

Kull reviżjoni ta' l-infiq obbligatorju fil-perspettiva finanzjarja ma tistax twassal għal riduzzjoni fl-ammont disponibbli għal infiq mhux obbligatorju.

Kull reviżjoni għandha żżomm relazzjoni xierqa bejn rabtiet u ħlasijiet.

D. Konsegwenzi għan-nuqqas ta' deċiżjoni konġunta dwar l-aġġustament jew ir-reviżjoni tal-perspettiva finanzjarja

22. Fin-nuqqas ta' deċiżjoni konġunta mill-Parlament Ewropew u l-Kunsill dwar xi aġġustament jew reviżjoni tal-perspettiva finanzjarja proposti mill-Kummissjoni, l-ammonti ffissati qabel għandhom, wara l-aġġustament tekniku annwali, jibqgħu japplikaw għal-limiti ta' nfiq għas-sena in kwistjoni.

E. Riżervi

23. It-tliet riżervi li jidhru fl-intestatura 6 tal-perspettiva finanzjarja huma mdaħħlin fl-estimi ġenerali tal-Komunitajiet Ewropej. Ir-riżorsi neċessarji għandhom jissejħu biss meta dawn ir-riżervi jiġu implimentati:

(a) ir-riżerva monetarja hija intenzjonata li tkopri, matul is-snin 2000 sa 2002, l-impatt fuq l-infiq ta' l-estimi dwar l-agrikultura għal moviment sinifikattivi u mhux preveduti fil-parità bejn l-ewro u d-dollaru Amerikan f'relazzjoni mal-parità użata fl-estimi;

(b) ir-riżerva biex jiġu garantiti self lil pajjiżi mhux membri hija maħsuba biex tippermetti li l-intestaturi ta' l-estimi li minnhom jinħareġ is-self jikkostitwixxu l-Fond ta' Garanzija [8] u għal xi ħlasijiet addizzjonali jekk debitur jonqos milli jħallas id-debitu;

(ċ) l-għan tar-riżerva għall-għajnuna f'emerġenza hu biex tipprovdi rispons minnufih għall-ħtiġiet speċifiċi ta' għajnuna għal pajjiżi mhux membri wara ġrajjiet li ma setgħux ġew mbassra meta ġew stabbiliti l-estimi, l-ewwelnett u prinċiparjament għal operazzjonijiet umanitarji.

Meta l-Kummissjoni jidhrilha li għandha taqa' fuq waħda minn dawn ir-riżervi, għandha tippreżenta proposta għat-trasferiment korrispondenti liż-żewġ fergħat ta' l-awtorità fuq l-estimi.

Kull proposta tal-Kummissjoni biex jinġibdu flus mir-riżerva għall-għajnuna f'emerġenza għandha, madankollu, tkun preċeduta minn eżami ta' l-iskop għall-allokazzjoni mill-ġdid ta' approprjazzjonijiet.

Fl-istess ħin li tippreżenta l-proposta tagħha għal trasferiment, il-Kummissjoni għandha tibda' proedura ta' diskussjoni bejn tlieta, jekk meħtieġ f'forma simplifikata, biex tikseb il-qbil taż-żewġ fergħat ta' l-awtorità fuq l-estimi dwar il-ħtieġa li tintuża' r-riżerva u l-ammont meħtieġ.

Jekk il-proposta tal-Kummissjoni ma tiksibx il-qbil taż-żewġ fergħat ta' l-awtorità fuq l-estimi, u jekk il-Parlament Ewropew u l-Kunsill ma jirnexxilhomx jaqblu fuq posizzjoni komuni, huma ma għandhomx jieħdu deċiżjoni dwar il-proposta tal-Kummissjoni għal trasferiment.

F. Strument ta' flessibilità

24. L-istrument ta' flessibilità b'limitu annwali ta' 200 miljun ewro hu intiż biex jippermetti l-finanzjament, għal sena finanzjarja partikolari u sa l-ammont indikat, ta' nfiq indikat b'mod ċar li ma setax ikun iffinanzjat fi ħdan il-limiti disponibbli għal intestatura waħda jew aktar.

Il-porzjon ta' l-ammont annwali li ma tintużax tinżamm u tintbagħat għas-sena n + 2. Jekk l-istrument hu mobilizzat, l-ewwel isir użu mill-ammonti li jinżammu u jintbagħtu għas-sena ta' wara, skond ordni ta' kemm ikun ilu. Il-porzjon ta' l-ammont annwali mis-sena n li ma tintużax fis-sena n + 2 tiddekadi.

L-istrument ta' flessibilità ma għandux, bħala regola, jintuża' biex ikopri l-istess ħtiġiet għal sentejn fuq xulxin.

Il-Kummissjoni tagħmel proposta biex jintuża l-istrument ta' flessibilità wara li tkun eżaminat il-possibilitajiet kollha għall-allokazzjoni mill-ġdid ta' l-approprjazzjonijiet taħt l-intestatura li teħtieġ infiq addizzjonali.

Il-proposta tkun tirrigwarda l-prinċipju dwar l-użu ta' l-istrument u għandha tidentifika l-ħtiġiet li jridu jiġu koperti u l-ammont meħtieġ. Tista' tiġi preżentata, għal xi finanzjarja partikolari, waqt il-proċedura dwar l-estimi. Il-proposta tal-Kummissjoni għandha tiġi inkluża fl-abbozz preliminari ta' l-estimi jew ikun hemm magħha, skond ir-Regolament Finanzjarju, l-istrument xieraq dwar l-estimi.

Id-deċiżjoni biex jintuża l-istrument ta' flessibilità għandha tittieħed miż-żewġ fergħat ta' l-awtorità fuq l-estimi skond ir-regoli tal-votazzjoni taħt il-ħames subparagrafu ta' l-Artikolu 272(9) tat-Trattat KE. Għandu jintlaħaq ftehim permezz tal-proċedura ta' konċiljazzjoni prevista fit-Taqsima II, Sezzjoni A u fl-Anness III ta' dan il-Ftehim.

Ġ. Aġġustament tal-perspettiva finanzjarja biex jipprovdi għat-tkabbir

25. Meta l-Unjoni titkabbar biex tinkludi Stati Membri ġodda waqt il-perjodu kopert bil-perspettiva finanzjarja, l-Parlament Ewropew u l-Kunsill, waqt li jaġixxu fuq proposta mill-Kummissjoni u skond ir-regoli tal-votazzjoni taħt il-ħames subparagrafu ta' l-Artikolu 272(9) tat-Trattat KE, għandhom flimkien jaġġustaw il-perspettiva finanzjarja biex jitqiesu l-ħtiġiet ta' nfiq li jirriżultaw minn dan it-tkabbir.

Bla ħsara għar-riżultati tan-negozjati dwar l-adeżjoni, l-bidla fl-intestaturi kkonċernati ma għandhiex teċċedi l-ammonti murija fil-qafas finanzjarju indikattiv msejjes fuq is-supposizzjoni ta' Unjoni mkabbra b'sitt Stati Membri ġodda mill-2002 u li hemm fl-Anness II, li jifforma parti integrali minn dan il-Ftehim.

Il-ħtiġiet addizzjonali għandhom jiġu koperti mill-ammonti disponibbli li jitħallew għal dan il-għan fil-perspettiva finanzjarja u, jekk ikun neċessarju, billi jintużaw riżorsi addizzjonali tagħhom stess li jirriżultaw mill-GNP miżjud wara t-tkabbir ta' l-Unjoni.

H. Kemm iddum il-perspettiva finanzjarja u konsegwenzi ta' l-assenza ta' perspettiva finanzjarja

26. Qabel l-1 ta' Lulju 2005, il-Kummissjoni għandha tippreżenta proposti għal perspettiva finanzjarja ġdida ta' terminu medju.

Jekk iż-żewġ fergħat ta' l-awtorità fuq l-estimi ma jaqblux dwar perspettiva finanzjarja ġdida, u sakemm il-perspettiva finanzjarja eżistenti ma tiġix denunzjata minn waħda mill-partijiet ta' dan il-Ftehim, il-limiti tas-sena ta' qabel koperti bil-perspettiva finanzjarja eżistenti għandhom jiġu aġġustati skond il-paragrafu 15 billi tiġi applikata għal dawn l-ammonti r-rata medja ta' żieda osservata matul il-perjodu preċedenti, bl-esklużjoni ta' kull aġġustament magħmul biex jitqies it-tkabbir ta' l-Unjoni. Din ir-rata ta' żieda ma għandhiex, madankollu, teċċedi r-rata li biha jikber il-GNP tal-Komunità għas-sena in kwistjoni.

TAQSIMA II - TITJIB FIL-KOLLABORAZZJONI INTERISTITUZZJONALI WAQT IL-PROĊEDURA TA' L-ESTIMI

A. Il-proċedura dwar kollaborazzjoni interistituzzjonali

27. L-istituzzjonijiet jaqblu li jistabbilixxu proċedura għall-kollaborazzjoni interistituzzjonali f'materji dwar l-estimi. Id-dettalji dwar din il-kollaborazzjoni huma mfissra fl-Anness III, li jifforma parti integrali ta' dan il-Ftehim.

B. Stabbiliment ta' l-estimi

28. Il-Kummissjoni għandha tippreżenta kull sena abbozz preliminari ta' l-estimi li juri l-ħtiġiet ta' finanzjament fattwali tal-Komunità.

Għandu jqis:

- il-kapaċità li jintużaw l-approprjazzjonijiet, waqt li wieħed jipprova jżomm relazzjoni stretta bejn l-approprjazzjonijiet għal rabtiet u approprjazzjonijiet għal ħlasijiet,

- il-possibiltajiet li jinbdew politiki ġodda permezz ta' proġetti kampjuni u/jew operazzjonijiet preparatorji ġodda jew it-tkomplija ta' operazzjonijiet multiannwali li ġejjin fi tmiem, wara li wieħed jivvaluta jekk jkunx possibbli li jinkiseb att bażiku, fit-tifsira tal-paragrafu 36,

- il-ħtieġa li jiġi żgurat li kull bidla fl-infiq f'relazzjoni mas-sena ta' qabel tkun konformi mar-restrizzjonijiet tad-dixxiplina dwar l-estimi.

29. L-istituzzjonijiet għandhom, safejn ikun possibbli, jevitaw li jdaħħlu fl-estimi partiti li jkollhom ammonti żgħar ħafna ta' nfiq fuq l-operazzjonijiet.

Iż-żewġ fergħat ta' l-awtorità fuq l-estimi jintrabtu wkoll li jżommu f'moħħhom l-istima tal-possibilitajiet għall-implimentazzjoni ta' l-estimi fl-abbozzi preliminari tagħhom magħmula mill-Kummissjoni u f'konnessjoni ma l-implimentazzjoni ta' l-estimi kurrenti.

Ċ. Klassifikazzjoni ta' nfiq

30. L-istituzzjonijiet iqisu bħala nfiq obbligatorju dak l-infiq li l-awtorità fuq l-estimi hi obbligata li ddaħħal fl-estimi bis-saħħa ta' rabta legali magħmula taħt it-Trattati jew atti adottati bis-saħħa tat-Trattati msemmija.

31. L-abbozz preliminari ta' l-estimi għandu jkun fih proposta għall-klassifikazzjoni ta' kull partita ġdida ta' l-estimi u kull partita bi bażi legali emendata.

Jekk ma jaċċettawx il-klassifikazzjoni proposta fl-abbozz preliminari ta' l-estimi, il-Parlament Ewropew u l-Kunsill għandhom jeżaminaw il-klassifikazzjoni tal-partita ta' l-estimi in kwistjoni fuq il-bażi ta' l-Anness IV, li jifforma parti integrali ta' dan il-Ftehim. Għandu jiġi mfittex li jintlaħaq ftehim waqt il-proċedura ta' konċiljazzjoni prevista fl-Anness III.

D. Rata massima ta' żieda fl-infiq mhux obbligatorju fl-assenza ta' perspettiva finanzjarja

32. Bla ħsara għall-ewwel subparagrafu tal-paragrafu 12, l-istituzzjonijiet jaqblu dwar id-disposizzjonijiet li ġejjin:

(a) il-marġni awtonomu tal-Parlament Ewropew għall-manuvrar għall-għanijiet tar-raba' subparagrafu ta' l-Artikolu 272(9) tat-Trattat KE - li għandu jkun nofs ir-rata massima - japplika sa mill-abbozz ta' l-estimi stabbiliti mill-Kunsill fl-ewwel qari, inkluża kull ittra dwar emendi.

Ir-rata massima għandha tiġi osservata rigward l-estimi annwali, inklużi estimi supplementari u/jew estimi b'emendi. Bla ħsara għall-iffissar ta' rata ġdida, kull porzjon ta' rata massima li ma tintużax għandha tibqa' disponibbli biex tintuża u tista' tintuża meta jiġu kunsidrati estimi supplimentari u jew estimi b'emendi;

(b) bla ħsara għall-punt (a), jekk ikun jidher fil-kors tal-proċedura dwar l-estimi li l-kompletament tal-proċedura jista' jeħtieġ qbil dwar l-iffissar ta' rata ġdida ta' żieda għal infiq mhux obbligatorju biex tapplika għal approprjazzjonijiet dwar ħlasijiet u/jew rata ġdida biex tapplika għal approprjazzjonijiet dwar rabtiet (ir-rata l-aħħar imsemmija tista' tkun fuq livell differenti mir-rata l-ewwel imsemmija), l-istituzzjonijiet għandhom jippruvaw jilħqu ftehim bejn iż-żewġ fergħat ta' l-awtorità fuq l-estimi permezz tal-proċedura ta' konċiljazzjoni prevista fl-Anness III.

E. Inkorporazzjoni tad-disposizzjonijiet finanzjarji f'atti leġiżlattivi

33. Atti leġiżlattivi dwar programmi multiannwali adottati taħt il-proċedura ta' deċiżjoni konġunta fihom disposizzjoni li fiha l-awtorità leġiżlattiva tistabbilixxi l-qafas finanzjarju għall-programm għal kemm idum fis-seħħ.

Dak l-ammont jikkostitwixxi r-referenza primarja għall-awtorità fuq l-estimi waqt il-proċedura ta' l-estimi annwali.

L-awtorità fuq l-estimi u l-Kummissjoni, waqt li tfassal l-abbozz preliminari tagħha dwar l-estimi, jintrabtu li ma jibiegħdux minn dan l-ammont sakemm ma jkunx hemm ċirkostanzi ta' terminu twil, oġġettivi u ġodda li għalihom jingħataw raġunijiet preċiżi u espliċiti, waqt li jitqiesu r-riżultati miksuba mill-implimentazzjoni tal-programm, b'mod partikolari fuq il-bażi tal-valutazzjonijiet.

34. L-istrumenti leġiżlattivi li jirrigwardaw programmi multiannwali li mhumix suġġetti għall-proċedura ta' deċiżjoni konġunta ma għandux ikun fihom "ammont meqjus neċessarju".

Jekk il-Kunsill ikun jixtieq jinkludi referenza finanzjarja, dan għandu jitqies bħala li juri r-rieda ta' l-awtorità legislativa u ma jaffettwax is-setgħat ta' l-awtorità fuq l-estimi kif imfissra fit-Trattat. Din id-disposizzjoni għandha tissemma' f'kull strument li jinkludi dik ir-referenza finanzjarja.

Jekk l-ammont in kwistjoni kien is-suġġett ta' ftehim konformement mal-proċedura ta' konċiljazzjoni prevista fid-Dikjarazzjoni Konġunta tal-Parlament Ewropew, il-Kunsill u l-Kummissjoni ta' l-4 ta' Marzu 1975 [9], jitqies bħala ammont ta' referenza fit-tifsira tal-paragrafu 33 ta' dan il-Ftehim.

35. Il-prospett finanzjarju previst fl-Artikolu 3 tar-Regolament Finanzjarju għandu jirrifletti f'termini finanzjarji l-għanijiet tal-programm proponut u għandu jkun fih skeda li tkopri t-tul kollu tal-programm. Għandu jiġi rivedut, fejn ikun neċessarju, meta jitfassal l-abbozz preliminari ta' l-estimi, waqt li titiqies il-firxa ta' l-implimentazzjoni tal-programm.

Il-prospett rivedut għandu jintbagħat lill-awtorita fuq l-estimi meta jiġi ppreżentat l-abbozz preliminari ta' l-estimi u wara li jiġu adottati l-estimi.

F Bażi legali

36. Taħt is-sistema tat-Trattat, l-implimentazzjoni ta' approprjazzjonijiet imdaħħla fl-estimi għal kull azzjoni Komunitarja teħtieġ l-adozzjoni minn qabel ta' att bażiku.

"Att bażiku" hu att ta' leġiżlazzjoni sekondarja li jipprovdi bażi legali għall-azzjoni Komunitarja u għall-implimentazzjoni ta' l-infiq korrispondenti mdaħħal fl-estimi. Att bħal dan għandu jkollu l-forma ta' Regolament, Direttiva jew Deċiżjoni (Entscheidung jew Beschluß). Rakkomandazzjonijiet u opinjonijiet ma jikkostitwixxux atti bażiċi, lanqas riżoluzzjonijiet jew dikjarazzjonijiet.

37. Madankollu, dawn li ġejjin jistgħu jiġu implementati mingħajr att bażiku sakemm l-azzjonijiet li huma maħsuba li jiffinanzjaw jaqgħu taħt il-kompetenza tal-Komunità:

(a) (i) approprjazzjonijiet għal skemi kampjun ta' natura sperimentali maħsuba biex jeżaminaw il-fattibilità ta' azzjoni u kemm hemm bżonnha. L-approprjazzjonijiet relattivi ta' rabtiet jistgħu jiddaħħlu fl-estimi għal sentejn finanzjarji biss. L-ammont totali tagħhom ma jistax jeċċedi 32 miljun ewro;

(ii) approprjazzjonijiet li jirrigwardaw azzjonijiet preparatorji maħsuba biex jiġu preparati proposti bil-ħsieb ta' l-adozzjoni ta; azzjonijiet Komunitarji futuri. L-azzjonijiet preparatorji għandhom isegwu approċċ koerenti u jistgħu jieħdu forom diversi. L-approprjazzjonijiet relattivi ta' rabtiet jistgħu jiddaħħlu fl-estimi għal mhux aktar minn tliet snin finanzjarji. Il-proċedura leġiżlattiva għandha tintemm qabel l-aħħar tat-tielet sena finanzjarja. Waqt il-kors tal-proċedura leġiżlattiva, l-approprjazzjonijiet għal rabtiet għandhom jikkorrispondu mad-dettalji partikolari ta' l-azzjoni preparatorja rigward l-attivitajiet maħsuba, l-għanijiet segwiti u l-persuni li jibbenefikaw.

Konsegwentement, il-mezzi implimentati ma jistgħux jikkorispondu fil-volum ma' dawk intiżi għall-finanzjament ta' l-azzjoni definittiva stess. L-ammont totali ta' l-intestaturi ġodda kkonċernati ma għandux jeċċedi 30 miljun ewro għal kull sena finanzjarja u l-ammont totali ta' l-approprjazzjonijiet fattwalment marbuta rigward azzjonijiet preparatorji ma għandux jeċċedi 75 miljun ewro.

Meta jiġi ppreżentat l-abbozz preliminari ta' l-estimi, il-Kummissjoni għandha tissottometti rapport dwar l-azzjonijiet imsemmija fil-punti (i) u (ii) li għandu wkoll ikopri l-għan ta' l-azzjoni, stima tar-riżultati u l-azzjoni li maħsuba tittieħed wara;

(b) approprjazzjonijiet li jirrigwardaw azzjonijiet ta' natura speċifika, jew ukoll indefinita, mwettqa mill-Kummissjoni bis-saħħa ta' ħidmiet li jirriżultaw mill-prerogattivi tagħha fuq livell istituzzjonali, minbarra d-dritt tagħha ta' inizjattiva leġiżlattiva kif imfisser fil-punt (a), u setgħat speċifiċi konferiti direttament lilha bit-Trattat KE. Hemm lista fl-Anness V, li jifforma parti integrali ta' dan il-Ftehim. Il-lista tista' tiġi supplimentata, waqt il-preħentazzjoni ta' l-abbozz preliminari ta' l-estimi, b'indikazzjoni ta' l-Artikoli in kwistjoni u l-ammonti involuti;

(ċ) approprjazzjonijiet maħsuba għall-operazzjoni ta' kull istituzzjoni taħt l-awtonomija amministrattiva tagħha stess.

G. Nfiq rigward ftehim dwar is-sajd

38. L-istituzzjonijiet jaqblu li jiffinanzjaw l-infiq għall-ftehim dwar is-sajd skond l-arraġamenti mfissra fl-Anness VI, li jifforma parti integrali minn dan il-Ftehim.

H. Il-finanzjament tal-Politika Komuni Barranija u tas-Sigurtà (CFSP)

39. Għall-infiq għall-CFSP addebitat lill-estimi ġenerali tal-Komunitajiet Ewropej skond l-Artikolu 28 tat-Trattat dwar l-Unjoni Ewropea, l-istituzzjonijiet għandhom jippruvaw, waqt il-proċedura ta' konċiljazzjoni prevista fl-Anness III u fuq il-bażi ta' l-abbozz preliminari ta' l-estimi stabbilit mill-Kummissjoni, li kull sena jaqblu dwar l-ammont ta' nfiq għall-operazzjoni li għandu jiġi addebitat lill-estimi Komunitarji u dwar id-distribuzzjoni ta' dan l-ammont bejn l-artikoli tal-kapitolu ta' l-estimi tal-CFSP ssuġġerit fir-raba' subparagrafu ta' dan il-paragrafu. Fin-nuqqas ta' qbil, hu mifhum li l-Parlament Ewropew u l-Kunsill idaħħlu fl-estimi l-ammont li kien hemm fl-estimi preċedenti jew l-ammont proponut fl-abbozz preliminari ta' l-estimi, liema minnhom ikun l-anqas.

L-ammont totali ta' l-infiq għall-operazzjoni CFSP jiddaħħal kollu kemm hu f'kapitolu wieħed ta' l-estimi (CFSP) u distribwit bejn l-artikoli ta' dan il-kapitolu kif issuġġerit fir-raba' subparagrafu ta' dan il-paragrafu. Dan l-ammont għandu jkopri l-ħtiġiet reali previsti u marġni raġonevoli għal azzjonijiet mhux imbassra. L-ebda fondi ma jiddaħħlu f'riżerva. Kull artikolu jkopri strateġiji komuni jew azzjonijiet konġunti diġà adottati, miżuri li huma previsti Iżda li għadhom ma ġewx adottati u kull azzjoni futura – jiġifieri mhux imbassra – li għandha tiġi adottata mill-Kunsill matul is-sena finanzjarja in kwistjoni.

Billi, taħt ir-Regolament Finanzjarju, il-Kummissjoni għandha l-awtorità, fil-qafas ta' azzjoni CFSP, li b'mod awtonomu tittrasferixxi approprjazzjonjiet bejn artikoli fi ħdan kapitolu wieħed ta' l-estimi, jiġifieri l-allokazzjoni CFSP, tiġi b'hekk assigurata l-flessibilità li hi meħtieġa għall-implimentazzjoni minnufih ta' l-azzjonijiet CFSP. Fil-każ li l-ammont ta' l-estimi CFSP waqt is-sena finanzjarja ma jkunx biżżejjed biex ikopri l-ispejjeż neċessarji, il-Parlament Ewropew u l-Kunsill għandhom ifittxu soluzzjoni b'urġenza, fuq proposta tal-Kummissjoni.

Fi ħdan il-kapitolu dwar l-estimi għall-CFSP, l-artikoli li fihom jistgħu jiddaħħlu l-azzjonijiet CFSP jistgħu jaqraw skond dawn il-linji li ġejjin:

- osservazzjoni u organizzazzjoni ta' elezzjonijiet/parteċipazzjoni fi proċessi demokratiċi ta' transizzjoni,

- invjati ta' l-Unjoni,

- prevenzjoni ta' konflitti/proċessi ta' paċi u sigurtà,

- għajnuna finanzjarja għal proċessi ta' diżarm,

- kontribuzzjonijiet għal konferenzi internazzjonali,

- azzjonijiet urġenti.

Il-Parlament Ewropew, il-Kunsill u l-Kummissjoni jaqblu li l-ammont għall-azzjonijiet imdaħħal taħt l-artikolu msemmi fis-sitt inċiż ma jistax jeċċedi 20 % ta' l-ammont totali tal-kapitolu dwar il-CFSP fl-estimi.

40. Darba fis-sena, il-Presidenza tal-Kunsill għandha tikkonsulta mal-Parlament Ewropew dwar dokument tal-Kunsill li jidentifika l-aspetti prinċipali u l-għaħliet bażiċi tal-CFSP, inklużi l-implikazzjonijiet finanzjarji għall-estimi ġenerali tal-Komunitajiet Ewropej. Barra minn dan, il-Presidenza għandha regolarment tinforma lill-Parlament Ewropew dwar l-Iżvilupp u l-implimentazzjoni ta' azzjonijiet CFSP.

Kull darba li jadotta deċiżjoni fil-kamp tal-CFSP li ġġib magħha nfiq, il-Kunsill għandu minnufih u f'kull każ jibgħat lill-Parlament Ewropew stima ta' l-ispejjeż previsti ("prospett finanzjarju"), b'mod partikolari dawk li jirrigwardaw termini ta' perjodu, persunal impjegat, użu ta' bini u infrastrutturi oħra, faċilitajiet ta' trasport, ħtiġiet għat-taħriġ u arranġamenti dwar is-sigurtà.

Darba kull tliet xhur il-Kummissjoni għandha tinforma l-awtorità fuq l-estimi dwar l-implimentazzjoni ta' l-azzjonijiet CFSP u t-tbassir finanzjarju għall-perjodu tas-sena li jkun baqa'.

Hecho en Estrasburgo, el seis de mayo de mil novecientos noventa y nueve.Udfærdiget i Strasbourg den sjette maj nitten hundrede og nioghalvfems.Geschehen zu Straßburg am sechsten Mai neunzehnhundertneunundneunzig.Έγινε στο Στρασβούργο, στις έξι Μαΐου χίλια εννιακόσια ενενήντα εννέα.Done at Strasbourg on the sixth day of May in the year one thousand nine hundred and ninety-nine.Fait à Strasbourg, le six mai mille neuf cent quatre-vingt-dix-neuf.Fatto a Strasburgo, addì sei maggio millenovecentonovantanove.Gedaan te Straatsburg, de zesde mei negentienhonderd negenennegentig.Feito em Estrasburgo, em seis de Maio de mil novecentos e noventa e nove.Tehty Strasbourgissa kuudentena päivänä toukokuuta vuonna tuhatyhdeksänsataayhdeksänkymmentäyhdeksän.Som skedde i Strasbourg den sjätte maj nittonhundranittionio.

Por el Consejo de la Unión EuropeaFor Rådet for Den Europæiske UnionFür den Rat der Europäischen UnionΓια το Συμβούλιο της Ευρωπαϊκής ΈνωσηςFor the Council of the European UnionPour le Conseil de l'Union européennePer il Consiglio dell'Unione europeaVoor de Raad van de Europese UniePelo Conselho da União EuropeiaEuroopan unionin neuvoston puolestaFör Europeiska unionens råd

+++++ TIFF +++++

Por la Comisión EuropeaFor Europa-KommissionenFür die Europäische KommissionΓια την Ευρωπαϊκή ΕπιτροπήFor the European CommissionPour la Commission européennePer la Commissione europeaVoor de Europese CommissiePela Comissão EuropeiaEuroopan komission puolestaFör Europeiska kommissionen

+++++ TIFF +++++

Por el Parlamento EuropeoFor Europa-ParlamentetFür das Europäische ParlamentΓια το Ευρωπαϊκό ΚοινοβούλιοFor the European ParliamentPour le Parlement européenPer il Parlamento europeoVoor het Europees ParlementPelo Parlamento EuropeuEuroopan parlamentin puolestaFör Europaparlamentet

+++++ TIFF +++++

[1] ĠU C 194, tat-28.7.1982, p. 1.

[2] ĠU C 331, tas-7.12.1993, p. 1.

[3] ĠU C 102, ta' l-4.4.1996, p. 4.

[4] ĠU C 20, ta' l-20.1.1997, p. 109.

[5] ĠU C 286, tat-22.9.1997, p. 80.

[6] ĠU C 344, tat-12.11.1998, p. 1.

[7] ĠU L 356, tal-31.12.1977, p. 1.

[8] Stabbilit bir-Regolament tal-Kunsill (KE, Euratom) Nru 2728/94 (ĠU L 293, tat-12.11.1994, p. 1).

[9] ĠU C 89, tat-22.4.1975, p. 1

--------------------------------------------------

ANNESS I

PERSPETTIV FINANZJARJU (UE-15)

(F'miljuni ta' EUR-il-prezzijiet ta' l-1999) |

Approprjazzjonijiet ta' kommessi | 2000 | 2001 | 2002 | 2003 | 2004 | 2005 | 2006 |

1. AGRIKOLTURA | 40920 | 42800 | 43900 | 43770 | 42760 | 41930 | 41660 |

Politika agrikola komuni (ma tinkludix l-iżvilupp rurali) | 36620 | 38480 | 39570 | 39430 | 38410 | 37570 | 37290 |

Żvilupp rurali u miżuri li jakkumpanjaw | 4300 | 4320 | 4330 | 4340 | 4350 | 4360 | 4370 |

2. OPERAZZJONIJIET STRUTTURALI | 32045 | 31455 | 30865 | 30285 | 29595 | 29595 | 29170 |

Fondi strutturali | 29430 | 28840 | 28250 | 27670 | 27080 | 27080 | 26660 |

Fond ta' koeżjoni | 2615 | 2615 | 2615 | 2615 | 2515 | 2515 | 2510 |

3. POLITIKA INTERNA [1] | 5930 | 6040 | 6150 | 6260 | 6370 | 6480 | 6600 |

4. AZZJONI ESTERNA | 4550 | 4560 | 4570 | 4580 | 4590 | 4600 | 4610 |

5. AMMINISTRAZZJONI [2] | 4560 | 4600 | 4700 | 4800 | 4900 | 5000 | 5100 |

6. RIŻERVI | 900 | 900 | 650 | 400 | 400 | 400 | 400 |

Riżervi monetarji | 500 | 500 | 250 | 0 | 0 | 0 | 0 |

Riżervi għal għajnuna ta' emerġenza | 200 | 200 | 200 | 200 | 200 | 200 | 200 |

Riżervi ta' garanziji għal self | 200 | 200 | 200 | 200 | 200 | 200 | 200 |

7. GĦAJNUNA TA' QABEL L-ADEŻJONI | 3120 | 3120 | 3120 | 3120 | 3120 | 3120 | 3120 |

Agrikoltura | 520 | 520 | 520 | 520 | 520 | 520 | 520 |

Strumenti strutturali ta' qabel l-adeżjoni | 1040 | 1040 | 1040 | 1040 | 1040 | 1040 | 1040 |

PHARE (pajjiżi applikanti) | 1560 | 1560 | 1560 | 1560 | 1560 | 1560 | 1560 |

APPROPRJAZZJONIJIET TOTALI TA' KOMMESSI | 92025 | 93475 | 93955 | 93215 | 91735 | 91125 | 90660 |

APPROPRJAZZJONIJIET TOTALI TA' ĦLAS | 89600 | 91110 | 94220 | 94880 | 91910 | 90160 | 89620 |

Approprjazzjonijiet ta' ħlas bħala % tal-PGN | 1,13 % | 1,12 % | 1,13 % | 1,11 % | 1,05 % | 1,00 % | 0,97 % |

DISPONIBBLI GĦALL-ADEŻJONI (approprjazzjonijiet ta' ħlas) | | | 4140 | 6710 | 8890 | 11440 | 14220 |

Agrikoltura | | | 1600 | 2030 | 2450 | 2930 | 3400 |

Nefqa oħra | | | 2540 | 4680 | 6440 | 8510 | 10820 |

LIMITU FUQ L-APPROPRJAZZJONIJIET TA' ĦLAS | 89600 | 91110 | 98360 | 101590 | 100800 | 101600 | 103840 |

Limitu fuq l-approprjazzjonijiet ta' ħlas bħala % tal-PGN | 1,13 % | 1,12 % | 1,18 % | 1,19 % | 1,15 % | 1,13 % | 1,13 % |

Marġini għan-nefqa mhux prevvista | 0,14 % | 0,15 % | 0,09 % | 0,08 % | 0,12 % | 0,14 % | 0,14 % |

Own resources ceiling | 1,27 % | 1,27 % | 1,27 % | 1,27 % | 1,27 % | 1,27 % | 1,27 % |

[1] Skond l-Artikolu 2 tad-Deċiżjoni Nru 182/1999/KE tal-Parlament Ewropew u tal-Kunsill u d-Deċiżjoni tal-Kunsill 1999/64fEuratom (ĠU L 26, 1.2.1999, p. 1 u p. 34), l-ammont tan-nefqa disponibbli matul il-perjodu 2000 sal-2002 għar-riċerka jammonta għal ewro11510 million fi prezzijiet kurrenti.

[2] In-nefqa fuq pensjonijiet inkluża taħt il-limiti għal din l-intestatura hija kalkolata netta mill-kontribuzzjonijiet tal-impjegati għall-iskema relevanti, fil-limiti ta' Euro 1100 million fil-prezzijiet tal-1999 għall-perjodu 2000 sal-2006.

--------------------------------------------------

ANNESS II

QAFAS FINANZJARJU (UE-21)

(EURO miljuni — prezzijiet tal-1999) |

Approprjazzjonijiet ta' kommessi | 2000 | 2001 | 2002 | 2003 | 2004 | 2005 | 2006 |

1. AGRIKOLTURA | 40920 | 42800 | 43900 | 43770 | 42760 | 41930 | 41660 |

Politika agrikola komuni (ma tinkludix l-iżvilupp rurali) | 36620 | 38480 | 39570 | 39430 | 38410 | 37570 | 37290 |

Żvilupp rurali u miżuri li jakkumpanjaw | 4300 | 4320 | 4330 | 4340 | 4350 | 4360 | 4370 |

2. OPERAZZJONIJIET STRUTTURALI | 32045 | 31455 | 30865 | 30285 | 29595 | 29595 | 29170 |

Fondi strutturali | 29430 | 28840 | 28250 | 27670 | 27080 | 27080 | 26660 |

Fond ta' koeżjoni | 2615 | 2615 | 2615 | 2615 | 2515 | 2515 | 2510 |

3. POLITIKA INTERNA [1] | 5930 | 6040 | 6150 | 6260 | 6370 | 6480 | 6600 |

4. AZZJONI ESTERNA | 4550 | 4560 | 4570 | 4580 | 4590 | 4600 | 4610 |

5. AMMINISTRAZZJONI [2] | 4560 | 4600 | 4700 | 4800 | 4900 | 5000 | 5100 |

6. RIŻERVI | 900 | 900 | 650 | 400 | 400 | 400 | 400 |

Riżervi monetarji | 500 | 500 | 250 | 0 | 0 | 0 | 0 |

Riżervi għal għajnuna ta' emerġenza | 200 | 200 | 200 | 200 | 200 | 200 | 200 |

Riżervi ta' garanziji għal self. | 200 | 200 | 200 | 200 | 200 | 200 | 200 |

7. GĦAJNUNA TA' QABEL L-ADEŻJONI | 3120 | 3120 | 3120 | 3120 | 3120 | 3120 | 3120 |

Agrikoltura | 520 | 520 | 520 | 520 | 520 | 520 | 520 |

Strumenti strutturali ta' qabel l-adeżjoni | 1040 | 1040 | 1040 | 1040 | 1040 | 1040 | 1040 |

PHARE (pajjiżi applikanti) | 1560 | 1560 | 1560 | 1560 | 1560 | 1560 | 1560 |

8. TKABBIR | | | 6450 | 9030 | 11610 | 14200 | 16780 |

Agrikoltura | | | 1600 | 2030 | 2450 | 2930 | 3400 |

Operazzjonijiet strutturali | | | 3750 | 5830 | 7920 | 10000 | 12080 |

Politika interna | | | 730 | 760 | 790 | 820 | 850 |

Amministrazzjoni | | | 370 | 410 | 450 | 450 | 450 |

APPROPRJAZZJONIJIET TOTALI TA' KOMMESSI | 92025 | 93475 | 100405 | 102245 | 103345 | 105325 | 107440 |

APPROPRJAZZJONIJIET TOTALI TA' ĦLAS | 89600 | 91110 | 98360 | 101590 | 100800 | 101600 | 103840 |

Li minnhom: it-tkabbir | | | 4140 | 6710 | 8890 | 11440 | 14220 |

Approprjazzjonijiet ta' ħlas bħala % tal-PGN | 1,13 % | 1,12 % | 1,14 % | 1,15 % | 1,11 % | 1,09 % | 1,09 % |

Marġini għal nefqa mhux prevvista | 0,14 % | 0,15 % | 0,13 % | 0,12 % | 0,16 % | 0,18 % | 0,18 % |

Limitu tar-riżorsi proprji | 1,27 % | 1,27 % | 1,27 % | 1,27 % | 1,27 % | 1,27 % | 1,27 % |

[1] Skond l-Artikolu 2 tad-Deċiżjoni Nru 182/1999/KE tal-Parlament Ewropew u tal-Kunsill u d-Deċiżjoni tal-Kunsill 1999/64fEuratom (ĠU L 26, 1.2.1999, p. 1 u p. 34), l-ammont tan-nefqa disponibbli matul il-perjodu 2000 sal-2002 għar-riċerka jammonta għal ewro11510 million fi prezzijiet kurrenti.

[2] In-nefqa fuq pensjonijiet inkluża taħt il-limiti għal din l-intestatura hija kalkolata netta mill-kontribuzzjonijiet tal-impjegati għall-iskema relevanti, fil-limiti ta' euro 1100 million fil-prezzijiet tal-1999 għall-perjodu 2000 sal-2006.

--------------------------------------------------

ANNESS III

KOLLABORAZZJONI INTERISTITUZZJONALI FIS-SETTUR TA' L-ESTIMI

A. Wara l-aġġustament tekniku tal-prespettiva finanzjarja għas-sena finanzjarja li jmiss u qabel id-deċiżjoni tal-Kummissjoni dwar l-abbozz preliminari ta' l-estimi, għandha ssir laqgħa bejn it-tlieta biex jiġu diskussi il-prijoritajiet possibbli għall-estimi ta' dik is-sena, b'kont debitu jingħata għas-setgħat tal-istituzzjonijiet.

B. 1. Qegħda tiġi stabbilita proċedura ta' rikonċiljazzjoni għan-nefqa kollha.

2. Fir-rigward tan-nefqa obbligatorja, il-Kummissjoni, fil-presentazzjoni tagħha tal-abbozz preliminari ta' l-estimi, għandha tidentifika:

(a) l-approprjazzjonijiet konnessi ma' leġislazzjoni ġdida jew ippjanata;

(b) approprjazzjonijiet li jirriżultaw mill-applikazzjoni ta' leġislazzjoni eżistenti meta l-estimi ta' qabel kien adottat.

Il-Kummissjoni għandha tagħmel stima bil-għaqal tal-implikazzjonijiet finanzjarji tal-obbligi tal-Komunità bbażati fuq ir-regoli. Jekk meħtieġ hija għandha taġġorna l-estimi tagħha fil-kors tal-proċedura ta' l-estimi. Hija għandha tipprovdi lill-awtorità ta' l-estimi bir-raġunijiet kollha debitament ġustifikati li din tista' teħtieġ.

Jekk tqis li jkun meħtieġ, il-Kummissjoni tista' tippresenta lill-awtorità ta' l-estimi itrra ad hoc ta' emenda biex taġġorna il-figuri li huma l-bażi tal-estimi tan-nefqa agrikola fl-abbozz preliminari ta' l-estimi u/jew li tikkoreġi, fuq il-bażi tal-informazzjoni l-aktar reċenti disponibbli dwar patti ta' ftehim dwar is-sajd fis-seħħ fl-1 ta' Jannar tas-sena finanzjarja konċernata, it-tqassim bejn l-approprjazzjonijiet imdaħħla fil-parititi operazzjonali għall-patti ta' ftehim internazzjonali dwar is-sajd u dawk imdaħħla f'riżerva.

Din l-ittra ta' emenda għandha tintbagħat lill-aqtorità ta' l-estimi qabel l-aħħar ta' Ottubru.

Jekk tiġi ppresentata lill-Kunsill anqas minn xahar qabel l-ewwel qari tal-Parlament Ewropew, il-Kunsill għandu bħala regola jqis l-ittra ad hoc ta' emenda meta jagħmel it-tieni qari tiegħu tal-abbozz ta' l-estimi.

Bħala konsegwenza, qabel it-tieni qari ta' l-estimi mill-Kunsill, iż-żewġ taqsimiet tal-awtorità ta' l-estimi għandhom jipprovaw iħarsu l-kondizzjonijiet meħtieġa biex tiġi adottata l-ittra ta' emenda f'qari waħdieni minn kull waħda mill-istituzzjonijiet konċernati.

3. L-għan tal-proċedura ta' rikonċiljazzjoni huwa biex:

(a) jitkomplew id-diskussjonijiet fuq ix-xejra ġenerali tan-nefqa u, f'dan il-qafas, fuq il-linji wiesgħa ta' l-estimi għas-sena li jkun imiss fid-dawl tal-abbozz preliminari ta' l-estimi tal-Kummissjoni;

(b) biex jiġi żgurat qbil bejn iż-żewġ taqsimiet tal-awtorità ta' l-estimi dwar:

- l-approprjazzjonijiet imsemmija fil-punt 2(a) u (b), inklużi dawk proposti fl-ittra ad hoc ta' emenda msemmijan fil-punt 2,

- l-ammonti li għandhom jiddaħħlu fl-estimi għan-nefqa mhux obbligatorja, skond it-tielet subparagrafu tal-paragrafu 12 ta' dan il-Ftehim,

- u, b'mod partikolari, kwistjonijiet li dwarhom hemm referenza għal din il-proċedura f'dan il-Ftehim.

4. Il-proċedura għandha tibda billi titlaqqa' laqgħa bejn it-tlieta fi żmien biżżejjed li jippermetti lill-istituzzjonijiet li jfittxu ftehim mhux aktar tard mid-data ffissata mill-Kunsill għall-istabbiliment tiegħu tal-abbozz ta' l-estimi.

Għandu jkun hemm konċiljazzjoni fuq ir-riżultati ta' din il-laqgħa tat-tlieta bejn il-Kunsill u deleghazzjoni tal-Parlament Ewropew, bill-Kummissjoni wkoll tieħu sehem.

Sakemm ma jiġix deċiż mod ieħor matul il-laqgħa tat-tlieta, il-laqgħa ta' konċiljazzjoni għandha tinżamm fil-laqgħa tradizzjonali bejn l-istess parteċipanti fid-data ffissata mill-Kunsill għall-istabbiliment tal-abbozz ta' l-estimi.

5. Għandha tinżamm laqgħa ġdida tat-tlieta qabel l-ewwel qari tal-Parlament Ewropew biex tippermetti lill-istituzzjonijiet li jidentifikaw il-programmi li fuqhom għandha tifforka l-konċiljazzjoni sabiex jintlaħaq ftehim fuq l-allokazzjonijiet tagħhom. F'din il-laqgħa l-istituzzjonijiet għandhom ukoll jiskambjaw idejat dwar l-istat tal-implimentazzjoni ta' l-estimi kurrenti bil-ħsieb li jiddiskutu t-trasferiment omnibus jew il-possibbiltà ta' estimi supplementari u li jemenda.

6. L-istituzzjonijiet għandhom ikomplu l-konċiljazzjoni wara l-ewwel qari ta' l-estimi minn kull waħda miż-żewġ taqsimiet tal-awtorità ta' l-estimi sabiex jiġi żgurat ftehim dwar in-nefqa obbligatorja u mhux obbligatorja u, b'mod partikolari, biex tiġi diskussa l-itrra ad hoc tal-emenda msemmija fil-punt 2.

Laqgħa bejn it-tlieta għandha tinżamm għal dan il-għan wara l-ewwel qari mill-Parlament Ewropew.

Ir-riżultati tal-laqgħa bejn it-tlieta għandhom jiġu diskussi fit-tieni laqgħa ta' konċiljazzjoni li għandha tinżamm fil-jum li jiġi qabel it-tieni qari mill-Kunsill.

Fejn meħtieġ, l-istituzzjonijiet għandhom ikomplu id-diskussjonijiet tagħhom dwar in-nefqa mhux obbligatorja wara t-tieni qari mill-Kunsill.

7. F'dan il-laqgħat tat-tlieta,id-delegati tal-istituzzjonijiet għandhom ikunu mmexxija mill-President tal-Kunsill(Buġit), il-President tal-Kumitat tal-Parlament Ewropew dwar l-Estimi, u l-Membru tal-Kummissjoni bir-responsabbilta għall-estimi.

8. Kull taqsima tal-awtorità ta' l-estimi għandha tieħu kullpassi li jkunu meħtieġa biex jiżguraw li r-riżultati li jiġu żgurati fil-proċess ta' konċiljazzjoni jiġu rispettati fil-proċedura kurrenti ta' l-estimi kollha kemm hi.

--------------------------------------------------

ANNESS IV

KLASSIFIKAZZJONI TAN-NEFQA [1]

Intestatura 1

-- Nefqa dwar il-politika agrikola komuni u n-nefqa dwar is-saħħa tal-annimali u l-pjanti | Obbligatorja |

-- Żvilupp rurali u miżuri li jakkumpanjaw | Mhux obbligatorja |

Intestatura 2 | Mhux obbligatorja |

Intestatura 3 | Mhux obbligatorja |

Intestatura 4

-- Nefqa li tirriżulta minn patti ta' ftehim internazzjonali li l-Unjoni Ewropea jew il-Komunità jkunu kkonkludew ma' partijiet terzi, inklużi patti ta' ftehim dwar is-sajd | Obbligatorja |

-- Kontribuzzjonijiet lill-organizzazzjonijiet jew istituzzjonijiet internazzjonali | Obbligatorja |

-- Partiti oħra koperti bl-intestatura 4 tal-prespettiva finanzjarja | Mhux obbligatorja |

Intestatura 5

-- Allowances u kontribuzzjonijiet mixxellanji fuq terminazzjoni ta' servizz | Obbligatorja |

-- Pensjonijiet u għotjiet ta' qtugħ | Obbligatorja |

-- Spejjeż legali | Obbligatorja |

-- Danni | Obbligatorja |

-- Kumpens | Obbligatorja |

-- Partiti oħra koperti bl-intestatura 5 tal-perspettiva finanzjarja | Mhux obbligatorja |

Intestatura 6

-- Riżervi monetarji | Obbligatorja |

-- Riżervi ta' garanziji għal self | Obbligatorja |

-- Riżervi għal għajnuna ta' emerġenza | Mhux obbligatorja |

Intestatura 7

-- Agrikoltura (miżuri dwar żvilupp rurali u miżuri li jakkumpanjaw) | Mhux obbligatorja |

-- Strument strutturali ta' qabel l-adeżjoni | Mhux obbligatorja |

-- PHARE (pajjiżi applikanti) | Mhux obbligatorja |

[1] Nefqa obbligatorja.Nefqa mhux obbligatorja.

--------------------------------------------------

ANNESS V

Lista tal-Artikoli tat-Trattati KE u EAKE li direttament jikkonferixxu setgħat fuq il-Kummissjoni li huma speċifiċi u li x'aktarx ikollhom implikazzjonijiet finanzjarji fit-Taqsima B (approprjazzjonijiet ta' operazzjoni) tas-Sezzjoni III – Kummissjoni- ta' l-estimi

I. TRATTAT KE

Artikolu 138 | Djalogu soċjali |

Artikoli 140 | Studji, opinjonijiet, konsultazzjonijiet dwar kwistjonijiet soċjali |

Artikoli 143 u 145 | Rapporti speċjali fil-qasam soċjali |

Artikolu 152(2) | Inizjattivi biex jippromwovu koordinazzjoni fir-rigward tal-protezzjoni tas-saħħa |

Artikolu 155(2) | Inizjattivi biex jippromwovu koordinazzjoni fir-rigward ta' retikolati trans-Ewropej |

Artikolu 157(2) | Inizjattivi biex jippromwovu koordinazzjoni industrijali |

Artikolu 159, it-tieni paragrafu | Rapport dwar il-progress magħmul fil-ksib ta' koeżjoni ekonomika u soċjali |

Artikolu 165(2) | Inizjattivi biex jippromwovu koordinazzjoni fir-rigward tar-riċerka u l-iżvilupp teknoloġiku |

Artikolu 173 | Rapport dwar riċerka u żvlilupp teknoloġiku |

Artikolu 180(2) | Inizjattivi biex jippromwovu koordinazzjoni ta' politika dwar kooperazzjoni fl-iżvilupp |

II. TRATTAT EURATOM

Kapitolu 6, Sezzjoni 5 | Politika ta' provvista |

Artikolu 70 | Sostenn finanzjarju, fil-limiti ffissati mill-estimi, għal programmi ta' tfittix fit-territorji tal-Istati Membri |

Kapitolu 7 Artikoli 77 et seq. | Salvagwardji |

--------------------------------------------------

ANNESS VI

FINANZJAR TAN-NEFQA LI TIRRIŻULTA MINN PATTI TA' FTEHIM DWAR IS-SAJD.

A In-nefqa li tirrelata ma' patti ta' ftehim dwar is-sajd hija ffinanzjata minn żewġ partiti (b'referenza għan-nomenkaltura ta' l-estimi tal-1998):

(a) patti ta' ftehim internazzjonali dwar is-sajd (B7-8000);

(b) kontribuzzjonijiet lil organizzazzjonijiet internazzjonali (B7-8001).

L-ammonti kollha li jirrelataw mal-patti ta' ftehim u l-protokolli li jkunu fis-seħħ fl-1 ta' Jannar tas-sena in kwistjoni għandhom jiddaħħlu taħtl-intestatura B7-8000. L-ammonti li jirrelataw mal-patti ta' ftehim kollha ġodda jew li jistgħi jiġġeddu li jidħlu fis-seħħ wara l-1 ta' Jannar tas-sena in kwistjoni għandhom jiġu assenjati lill-intestatura B7-8000 iżda jiddaħħlu fir-riżerva B0-40.

B. Fil-proċedura ta' konċiljazzjoni li hemm provvediment dwarha fl-Anness III, il-Parlament Ewropew u l-Kunsill għandhom ifittxu li jaqblu dwar l-ammont li gġandu jiddaħħal fl-intestaturi ta' l-estimi u fir-riżerva fuq il-bażi tal-proposta magħmula mill-Kummissjoni.

C. Il-Kummissjoni timpenja ruħha li jżomm lill-Parlament Ewropew informat regolarment dwar it-tħejjija u t-tmexxija tan-negozjati, inkluż l-implikazzjonijiet ta' l-estimi.

Fil-kors tal-proċess leġislattiv li jirrelata mal-patti ta' ftehim dwar is-sajd, l-istituzzjonijiet jimpenjaw ruħhom li jagħmlu kull sforz biex jiżguraw li l-proċeduri kollha jitwettqu kemm jista' jkun malajr.

Jekk l-approprjazzjonijiet li jirrelataw mal-patti ta' ftehim dwar is-sajd (inkluża r-riżerva) jirriżultaw li ma jkunux biżżejjed, il-Kummissjoni għandha tipprovdi lill-awtorità ta' l-estimi bl-informazzjoni meħtieġa għal skambju ta' idejat fil-forma ta' laqgħa bejn it-tlieta, possibbilment simplifikata, dwar il-kawżi tas-sitwazzjoni, u l-miżuri li jistgħu jiġu adottati taħt il-proċeduri stabbiliti. Fejn meħtieġ, il-Kummissjoni għandha tipproponi miżuri xierqa.

Kull tlett xhur il-Kummissjoni għandha tippresenta lill-awtorità ta' l-estimi informazzjoni dettaljata dwar l-implimentazzjoni tal-patti ta' ftehim fis-seħħ u l-previżjonijiet finanzjarji għall-bqija tas-sena.

--------------------------------------------------